cyanic-selkie/wikianc huggingface dataset:
סחר העבדים האטלנטי
חוק העבד הנמלט בארצות הברית - 1850
חוק העבד הנמלט אשר נחקק בספטמבר 1850 בעקבות היחלשות החוק המקורי מ-1793 נחקק לאחר פשרה בין מדינות הדרום, שבהן החזיקו בעבדים, למדינות הצפון, שבהן האפריקאים האמריקאים היו חופשיים. גם בשנה זו החוק קבע כי כל העבדים אשר נמלטו מבעליהם יוחזרו לחזקתם. החוק אומר כי כל אדם אשר יעזור לעבד נמלט יקבל קנס של 1000 דולר וכי סיוע לעבד נמלט על ידי הענקת מחסה או מזון יכולה לגרור חצי שנת מאסר. החוק הקשה רבות על האפריקאים האמריקאים אשר רצו לברוח מהעבדות. לאחר חקיקת החוק, מחירם של העבדים בצפון עלה באחוזים רבים מה שגרם לבעליהם לשמור ולהחזיק אותם בצורה יותר הדוקה מלפני על מנת לא להפסיד את השקעתם. גם לאחר חקיקת החוק נעשו מאמצים מצד מדינות הצפון לצאת כנגד החוק ולבטלו. מדינת ויסקונסין הייתה המדינה הראשונה שהכריזה על החוק כחוק בלתי חוקתי ופעלה רבות לסיכול השבתם של עבדים נמלטים. מספר שנים לאחר הכרזה זו ביטל בית המשפט העליון של ארצות הברית את החלטת בית המשפט של ויסקונסין.
חוק לביטול סחר העבדים בבריטניה - 1807
חוק זה ביטל את סחר העבדים באימפריה הבריטית ואת סחר העבדים האטלנטי. החוק היה אבן דרך בביטול סחר העבדים, מכיוון שעודד בהמשך ללחוץ על מדינות אירופאיות אחרות לבטל את העבדות גם כן. קבוצה של פרוטסטנטים אנגליים וביניהם, ויליאם וילברפורס, החלו להתאגד נגד העבדות והסחר בעבדים בטענה כי העבדות היא בלתי מוסרית ואסון על האנושות. מספרם וחוזקם בממשלה הלך וגדל עד שחברי פרלמנט רבים תמכו בביטול הסחר גם כן. הצעת החוק הוצגה לראשונה בפרלמנט בינואר 1807 והגיעה לבית הנבחרים בפברואר 1807. וכך, ב-23 בפברואר 1807 וילברפורס וחבריו זכו במאבקם שנמשך שנים רבות, כאשר הוסכם על הצעת החוק ברוב גדול של 283 קולות בעד ו-16 קולות נגד. לבסוף, הצעת החוק קיבלה אישור מלכותי במרץ באותה שנה.
השפעת אירופה על סיום הסחר
המאמצים הרבים שהושקעו כדי לאכוף וליצור את האיסור על הסחר בעבדים באפריקה, החל מהסכמים עם שליטים וכלה בשימוש בכוח, הביאו להעמקת המעורבות האירופאית באפריקה שתרמה להשתלטות הקולוניאלית על היבשת בסופה של אותה מאה. השליטים באירופה שמו להם למטרה לבטל את העבדות וזכו לגיבוי מוסרי של הכנסיות. ועידות אשר התקיימו בנושא שמו להן בראש ובראשונה לבטל את העבדות אך האיסור על העבדות היה פחות חד משמעי בתוך יבשת אפריקה מאשר באירופה. באפריקה היה חשש כי שחרור העבדים יגרום לזעזוע חברתי וכי העבדים המשוחררים יעדיפו לעבוד בחקלאות ולכן לא יהיו אנשים אשר יהוו כוח עבודה יעיל וזול, מה שהיוו העבדים עבור בעליהם. אך למרות חששות אלו ניתן היה לראות כי נעשתה פעילות רבה בחקיקה בנוגע לאיסור על עבדות באפריקה ובתוך מדינות נוספות. דנמרק, אשר הייתה פעילה בסחר העבדים, הייתה המדינה הראשונה שאסרה על המסחר באמצעות חקיקה בשנת 1792. כמו כן, בארצות הברית, הקונגרס האמריקאי העביר את חוק הסחר בעבדים אשר אסר על בנייה של ספינות לשימוש בסחר בעבדים ואף הוציא מחוץ לחוק את האפשרות לייבא עבדים למדינה. בנוסף, גם פורטוגל שינתה את מדיניותה כאשר בשנת 1810 המדינה חתמה עם הסכם שבו הסכימה להגביל את סחר העבדים במסגרת גבולותיה. ניתן לראות הסכמים דומים במדינות נוספות כגון: שוודיה אשר אסרה סחר בעבדים בשנת 1813 ופריז שהתחייבה לבטל את סחר העבדים בתוך חמש שנים בהסכם שנחתם בשנת 1814 עם בריטניה. ניתן היה לראות כי העבדות הפכה לבלתי חוקית. לחץ רב של ארגוני זכויות האדם, דעת הקהל האירופאית וארגונים בינלאומיים הביאו לבסוף לצמצום העבדות בתקופה הקולוניאלית. חבר הלאומים גיבש אמנה אשר חייבה את המדינות לבטל את העבדות ולאכוף ביטול זה. לקראת אמצע המאה התשעה עשר חדלה העבדות בהדרגה וסמל הסטטוס התחלף בשליטה על כמה שיותר נכסים ולא על אנשים.
השפעת הבריטים על סיום הסחר
משנת 1838 השקיעו הבריטים מאמצים רבים על מנת להקטין את העבדות באפריקה ולמחוק אותה כליל. מאמצים אלו נבעו בעיקר מארגונים ואנשים שונים אשר ראו בעבדות ניצול ולקיחת חירות האדם וזאת חרף התנגדותם של בעלי העבדים אשר רצו להמשיך וליהנות מעבדיהם. אחד מן האנשים המשפיעים ביותר על ביטול הסחר היה ויליאם וילברפורס אשר ראה בעבדות מסחר מושחת ולא חוקי אשר נובע מתאוות הבצע של הבעלים והסוחרים. ווילברפורס ניסה רבות להביא לביטול סחר העבדים על ידי מספר פעולות כגון: מעורבות בתנועה נגד סחר העבדים והעלאת המודעות ותמיכה ציבורית בנושא. ניתן היה לראות את התמיכה הציבורית הרבה דרך מאות עתירות פרלמנטריות אשר מתנגדות לסחר העבדים ומאות אלפי חותמים המתנגדים לסחר. אחת מהצלחותיו הייתה הצעת החוק שהעביר בפרלמנט לביטול סחר העבדים, אשר לבסוף גם קיבל המלצה מלכותית בשנת 1807.
מעבר לוויליאם וילברפורס ניתן היה לראות את הצעדים שבריטניה נקטה על מנת לצמצם את הסחר בעבדים. בתחילה, הבריטים התמקדו בצמצום העבדים שעוברים מאפריקה ליבשת אמריקה אך מאמצים אלו לא הביאו לתוצאות משמעותיות. לכן, הבריטים ניסו לצמצם את מספר העבדים הקיימים באפריקה מלכתחילה. על מנת להפסיק את הסחר בעבדים באפריקה, בריטניה ניסתה לעודד ייצוא של מוצרים חקלאיים כתחליף לייצוא העבדים וניהלה משא ומתן עם מדינות אפריקניות במטרה לחתום על הסכמים שאוסרים את הסחר על מנת למנוע העברת עבדים בספינות. ניתן היה לראות מספר מקומות בהם בריטניה ניסתה לחסום את סחר העבדים דרך מניעת העברתם בספינות. בתחילה, בריטניה ניסתה לחסום את הסחר דרך הספינות אשר עברו בנהר גלינס אשר נמצא בבריטניה. על מנת לעשות זאת היא הטילה סגר באזור של הנהר. בהמשך, מספר שליטים מקומיים באזור חתמו על אמנה אשר מבטלת את הסחר בעבדים מה שהביא לסילוק רוב סוחרי העבדים מחוץ לארץ ושחרור רוב העבדים. חתימה לביטול סחר בעבדים באזור נחתמה בשנית כמה שנים לאחר מכן, על מנת לנסות ולנקות את העבדות לחלוטין, מה שהיווה מקור לפעילות דומה גם במקומות אחרים. בהמשך, בריטניה ניהלה משא ומתן לביטול הסחר בעבדים גם בדהומיי. לאחר שלא הצליחו לחתום על הסכם עם המלך, החליטו הבריטים להטיל הסגר על חופי דהומיי עד שהמלך יחתום על הסכם האוסר על סחר בעבדים. בעקבות הלחץ הרב ופחד מהסגר על החופים, החליט לבסוף מלך דהומיי לחתום על איסור על סחר בעבדים אך לא היה מוכן לחתום על כלל הסעיפים בחוזה, דבר אשר הביא לבסוף להטלת הסגר ימי מצד הבריטים. לבסוף, בעקבות כוחם הימי הלא מספק של הבריטים הם לא הצליחו למנוע את הסחר בעבדים בדהומיי. לאחר הכישלון בדהומיי ניסו הבריטים להפסיק את הסחר בעבדים גם בלאגוס. לאחר הדחתו של המלך, בריטניה הציעה להחזיר אותו לכס המלכות אם יחתום על חוק האוסר סחר בעבדים. במקביל לכך, נשלח מכתב למלך הנוכחי הדורש ממנו להפסיק את הסחר גם כן. לאחר שהאחרון לא הסכים, הוטל הסגר ימי גם על לאגוס. הבריטים תקפו מספר פעמים את לאגוס ולבסוף המלך סולק והמלך הקודם הוחזר לכס השלטון וחתם על הסכם לביטול הסחר בעבדים.[22] בשנות השלושים של המאה ה-19 השלימו הבריטים חלק ממטרתם בביטולם את העבדות בכל מושבותיהם ביבשות אמריקה ואסיה.
רקע
בשנת 1998 ועדת אונסקו הכריזה על 23 באוגוסט כיום זיכרון רשמי לסחר בעבדים במטרה לחרוט את הטרגדיה של סחר העבדים של כל העמים. בשנת 2001 הוכר סחר העבדים הטרנס-אטלנטי כפשע נגד האנושות.
בוועדה נטען כי סחר העבדים הטרנס-אטלנטי שהתרחש והזין את כלכלת העולם במאה ה-18 חייב להיות מונצח. הטרגדיה האנושית הזו שנמשכה לאורך כמה מאות נתנה לגיטימציה לשיח גזעני, זעזעה את התפתחותה של יבשת אפריקה ואת יסודותיה, והובילה לכך שעד היום היא חלשה ומתקשה להתפתח. הוועדה טענה כי סחר זה מדובר ומונצח עד היום וכי יש להמשיך בכך. בנוסף נאמר שם כי הסחר משפיע על מערכות יחסים בין יבשות עד היום.
פרויקט ה'עבדים' של אונסקו החל כיוון שעלו טענות כי סחר העבדים הטרנס-אטלנטי לא מונצח או מוזכר בשיח, בהיסטוריה ואף לא בספרים. הפרויקט הציג את סחר העבדים הטרנס-אטלנטי כטרגדיה הגדולה ביותר בהיסטוריה האנושית בעקבות משכו והיקפו. פרויקט זה בא לתעד, לחקור ולהנציח טרגדיה זו ולהבין את הסיבות, השיטות וההשלכות של הסחר.
על מנת לעודד את הזיכרון, אונסקו הקימה מספר מוזיאונים בנושא העבדות במדינות שביקשו זאת כגון האיטי, קובה ואנגולה וכן אספה תרומות רבות לפרויקט לחקירה ופרסום סחר העבדים.
אפריקה
בנין: בתקופת הסחר בנין לא הייתה מדינה עצמאית אלא חלק מממלכת דהומיי. עם זאת, לאחר שהפכה למדינה עצמאית, ממשלת בנין הוציאה התנצלות רשמית על כך שלקחו חלק נרחב בסחר העבדים. בנין הייתה אחת הספקיות העיקריות של עבדים לארצות הברית ומדינות נוספות.
ניגריה (שבעבר הייתה בשליטת היורובה ולאחר מכן עברה לשליטת מושבת החסות הבריטית גאנה ורק לאחר מכן הפכה לעצמאית): בעקבות ויכוח בין שליטים אפריקאים מסורתיים וקונגרס זכויות האזרח של ניגריה נפתח השיח לגבי השאלה על מי נופלת האחריות לסחר. הקונגרס טען כי בניגריה היו אזרחים שחטפו קהילות ועזרו ללכוד ניגריים חלשים או אחרים במטרה למכור אותם לעבדות כחלק מהסחר הטרנס-אטלנטי ולכן אין הם יכולים להמשיך להאשים את האירופאים והאמריקאים. לכן הייתה דרישה מניגריה לקחת אחריות על תרומתה לסחר. ויכוח זה הוביל לשיח נרחב ששם במרכזו את הדרישה שניגריה תיקח אחריות על חלקה בסחר וכי על השליטים המסורתיים להתנצל בשם אבותיהם.
ארצות הברית
ביוני 1997 חבר הקונגרס של אוהיו הציע להתנצל בפני האפרו-אמריקאים על הסבל שאבותיהם עברו תחת חוקת ארצות הברית. הוא טען כי אכן הקונגרס עושה צעדים להרחבת והשמת זכויות האזרח אך זה לא מספיק, אין די בהתנצלות ריקה כי היא חסרת משמעות. בעקבות אמרה זו התפרצה סערה בארצות הברית. שיח זה עורר ויכוח על מי נופלת האשמה- על האזרחים האמריקאים שהם צאצאים של אבותיהם שלקחו חלק בשעבוד העבדים או על המחוקקים שאפשרו סחר זה. בוצע סקר שהראה כי כל 2 מתוך 3 אמריקאים מתנגד להתנצלות רשמית. ארגוני זכויות אזרח רבים היו מודאגים מהשיח שנוצר סביב ההתנצלות ולבסוף הקונגרס האמריקני חזר בו מהתנצלותו אך החל ברפורמה של העדפה מתקנת במטרה לצמצם את אי השוויון שחווה הקהילה השחורה, בין אם בדיור, בתעסוקה או בחינוך שהם מורשת ישירה של הסחר. הנשיא ביל קלינטון הביע עניין בשיח הראשוני של ההתנצלות אך בשלב זה, זה כבר לא הספיק והיה צורך בפיצויים. בעקבות המחלוקת בנושא נדחה הדיון על ההתנצלות וההעדפה המתקנת בשנה. בשנת 2008, כאשר כיהן ג'ורג' ווקר בוש כנשיא ארצות הברית, יצא הקונגרס האמריקני והבית הלבן בהתנצלות רשמית על העוול האכזריות והברוטאליות של הסחר והעבדות.
אירופה
נורווגיה: הסקטור החינוכי של אונסקו המקבל תמיכה ממשלת נורווגיה החל לגבש תוכנית על מנת להתמודד עם חוסר השיח וההתעלמות ההיסטורית. ממשלת נורווגיה ארגנה סמינרים למורים סטודנטים ואנשי אוניברסיטה על מנת ללמד אותם על הנושא. בנוסף, השתמשו בבתי הספר ובספרי ההיסטוריה על מנת להפיץ מידע על סחר העבדים במטרה לעודד את הילדים לדבר וללמוד על הנושא. התארגנו משלחות של מורים ואנשי אקדמיה לאפריקה על מנת ללמוד על אפריקה כמו גם על אמריקה בנושא הסחר.
צרפת: בשנת 2001 הנשיא ז'אק שיראק הודיע על יום זיכרון לאומי לקורבנות העבדות ב-10 במאי, בהמשך לחוק המכיר בעבדות כפשע נגד האנושות. לטענתו, יש ללמד ילדים על העבדות כחלק מתוכנית הלימודים. בהמשך הוא ציין כי נתוני האו"ם מצביעים על מספרים נרחבים (כ-20 מיליון) של קורבנות העבדות. לאחר הצהרה זו הוא הציע כי יוזמתו תורחב ליוזמה אירופאית וטען כי יש להבטיח שחברות מערביות ישקיעו במדינות עניות ויעזרו לצמצם את הפערים שיצרה העבדות.
אנגליה: בשנת 1999 ליברפול הוציאה התנצלות רשמית מאחר שהיא הייתה ספקית הספינות העיקרית לשינוע העבדים מאפריקה למדינות הסוחרות.
כמה שנים לאחר התנצלותה של ליברפול, אנגליה יצאה בהצהרה רשמית שמעבר להתנצלותה הכוללת כמדינה ינקטו בצעדים נוספים כמו פיצוי כספי. בעקבות כך מעבר להתנצלות, סגן ראש הממשלה הוציא הצהרת חרטה בנוגע למעורבותה של אנגליה בסחר.
תרבות בעקבות הסחר
במהלך הסחר, היבטים מסוימים של התרבות המקומית ושל בעלי העבדים הונחלו אצל העבדים עצמם. כך נוצרו שינויים בתרבות של העבדים האפריקאים כדוגמת 'התרבות השחורה' שנוצרה מההשפעה של אמריקה על העבדים. מוזיקה, אומנות, ספרות ומאפיינים תרבותיים, הושפעו ועודם מושפעים מהמגוון הרחב של התרבות האפרו-אמריקנית. מכיוון שהעבדים הגיעו מאזורים שונים ומתרבויות שונות, השפעת הרקע שלהם על המוזיקה נראית בעיקר בהתפתחות הז'אנרים השונים שבסופו של דבר הרחיבו את המוזיקה האמריקנית.
אמונות ומסורות מוזיקליות שונות התפתחו באזורים שונים ומילאו תפקיד במוזיקה של סחר העבדים. השפעת התרבות האמריקאית יחד עם המקצבים והכלים האפריקאים הוביל ללחץ מצד האמריקאים ולאיסורים שונים. אמנם נוצר סגנון חדש של מוזיקה שהתפשט בצורה מהירה, אך היה חשש כי זו מהווה דרך להעברת מסרים על ידי העבדים וניסיון להתנגדות ולכן יחד עם התפתחות המוזיקה נוצרו גם חוקים ואיסורים שונים.
כתוצאה מהסחר נוצרו שלושה סגנונות מוזיקה עיקריים- בלוז, גוספל וג'אז. שירת העבדים החלה תחילה משירי עבודה שמטרותיהם היו הסחת דעת מהכאב הפיזי, שחרור מתח נפשי, הבעת אמונה דתית וערכים, העברת הזמן בעבודה, דרך תקשורת בין עבד אחד לרעהו (מאחר שהבעלים לא הסכימו להם לדבר) והגדלת הערך המוסרי של העבדים.
הבדל עיקרי הנוצר מהסחר היה השינוי הקיצוני בסגנון המוזיקה של העבדים: כשחיו באפריקה המוזיקה הייתה מאוד אופטימית ושמחה בעוד שהתפתחותה באמריקה הובילה לתפנית מלנכולית, 'מוזיקת נשמה', בלוז, עצב, כדרך להביע את תסכולם וכאבם.
סגנונות מוזיקה נוספים הושפעו מהסחר הטרנס אטלנטי. מעבר לבלוז, ג'אז וגוספל ניתן לראות השפעות של הסחר גם על ההיפ-הופ, הסווינג והסמבה. דבר זה מעיד כי לסחר הייתה השפעה רחבה על חייהם של כמעט כל אזרחי אמריקה, גם אם לא הייתה להם יד בדבר. וניתן לראות זאת בהתבטאות ובשינויים המוזיקליים.
מעבר לשינויים שהתרחשו במהלך הסחר ומשפיעים עד היום כדוגמת המוזיקה, לאחר הסחר ועד היום נוצרו יצירות אומנותיות שונות המושפעות ממנו.
כמה דוגמאות:
המוזיאון היהודי האירי
המוזיאון היהודי באירלנד (באירית: Músaem Giúdach na hÉireann, באנגלית: Irish Jewish Museum) הוא מוזיאון הממוקם באזור פורטובלו שבדבלין, שבו התקיימה קהילה יהודית גדולה ומשגשגת. המוזיאון מוקדש להיסטוריה של הקהילה היהודית באירלנד.
המוזיאון נפתח ביוני 1985 על ידי נשיא מדינת ישראל חיים הרצוג, שנולד באירלנד לאביו הרב יצחק אייזיק הלוי הרצוג שהיה הרב הראשי של דבלין.
בית הכנסת עצמו הוא מבנה לשימור, ובמקום מוצגים פרטי יודאיקה ששימשו את הקהילה המקומית, ותיעוד גנאלוגי.
דוד שירזי
דוד שירזי (11 בינואר 1947 – 9 ביוני 1967) היה חייל צה"ל שהוענק לו צל"ש הרמטכ"ל, שהוסב בהמשך לעיטור הגבורה, הגבוה בעיטורי צה"ל, על תפקידו בקרב תל פאחר, בו נהרג מאש הצבא הסורי.
קורות חייו
שירזי נולד בשנת 1947 לשמחה ונעים בתל אביב. למד בבית הספר היסודי 'קדמה'. בנערותו הצטיין בספורט, בעיקר בשחייה וכדורגל.
שירותו בצה"ל ופועלו בקרב תל פאחר
בפברואר 1965 התגייס לחטיבת גולני ושירת כרובאי בגדוד 12. במהלך שירותו הצבאי פרצה מלחמת ששת הימים והוא לחם עם גדודו ברמת הגולן.
מותו ומורשתו
שירזי הובא לקבורה בבית-העלמין הצבאי בעפולה ולאחר זמן הועבר לבית העלמין הצבאי בהר הרצל בירושלים, לפי בקשתו של סבו שנכדו ייקבר בעיר הקודש.
אחיו של דוד שירזי, אריה שירזי, חיבר שיר להנצחתו. אחיינו של שירזי, בן אחיו משה, נקרא דוד על שמו.
בשנת 2010 ערך ארגון יד לבנים כנס הוקרה לשירזי.
הביטוי לשכב על הגדר הפך נפוץ בעקבות מורשת הקרב שהותיר אחריו שירזי, בתחילה בצה"ל ולאחר מכן בכלל העברית החדשה.
שירזי מונצח בגן הבנים בתל אביב-יפו, באנדרטה לבני העיר שנפלו במערכות ישראל בבת ים, במצפה גולני בתל פאחר ובבית יד לבנים בתל אביב-יפו.
אלכסנדר מקלין (רופא)
אלכסנדר הפְּבֶּרְן מקלין (באנגלית: Alexander Hepburne Macklin 1889 - 21 במרץ 1967) היה רופא בריטי שהיה אחד משני הרופאים במשלחת הטראנס-אנטארקטית האימפריאלית של ארנסט שקלטון בשנים 1914–1917. בשנת 1922 הצטרף למשלחת האחרונה של שקלטון, משלחת שקלטון-רווט, באונייה "קווסט".
נעורים ולימודים
אלכסנדר מקלין נולד בהודו, שם עבד אביו כרופא. כשהמשפחה חזרה לאנגליה פתח ד"ר מקלין מרפאה באיי סילי, שם היה מקלין הצעיר לשייט נלהב ומומחה. הוא יצא ללמוד בקולג' של פלימות' והמשיך באוניברסיטת לונדון. אחרי תקופת עבודה קצרה כמלח, המשיך את לימודיו באוניברסיטת ויקטוריה במנצ'סטר, שם הוסמך לרפואה.
המשלחת הטראנס-אנטארקטית האימפריאלית
זמן קצר לאחר קבלת התואר פנה בבקשה להצטרף למשלחתו של שקלטון. כיוון שלא קיבל מענה למכתבו, התייצב במשרדו של שקלטון, שאץ-רץ לדרכו והורה לו להמתין לו עד שובו. כששב לאחר שעות, מצא את מקלין מחכה בסבלנות. כשנשאל למה הוא רוצה להצטרף למשלחת, אמר "אינני יודע. אני פשוט רוצה", והתקבל. נוסף לחובותיו כרופא מונה לטפל בכלבי האונייה ולנהוג בצוות כלבי מזחלת. שישה מחברי המשלחת, בהם מקלין, קיבלו כל אחד צוות כלבים לאמן. המלאכה לא הייתה קלה, כלבי המזחלות הגדולים והכבדים לא היו האסקים טהורי-גזע אלא כלבים מעורבים, פראים, שנולדו באזורים המבודדים ביותר של קנדה ולפי כך היו עמידים לקור ובעלי אינסטינקט בסיסי למשיכת מזחלות, אך עם זאת היו אלימים ומרושעים, הן בינם לבין עצמם והן כלפי נוהגיהם. הדרך היחידה לשלוט בהם הייתה בהפגנת כוח עדיף, ומקלין פיתח שיטה יעילה, של מהלומת אגרוף חזקה מתחת ללסתו של הכלב התוקף. המכה, המרוככת בכפפה עבה, לא גרמה נזק לכלב אך היממה אותו כך שהרפה מטרפו.
אוניית המשלחת, אנדיורנס, נלכדה בקרח ים דחוס, שסגר עליה מכל עבר ואיים למחוץ אותה בלחצו. ביום השלישי לכליאה בקרח, בעוד האנשים עמלים יומם ולילה לשאוב את המים ולנסות ליישר את כלי השייט, הופיעה לפתע משלחת של שמונה פינגווינים קיסריים והתייצבה מול האוניה הנאבקת על חייה. הפינגווינים הרימו את ראשיהם והשמיעו קריאת קינה, שאיש מחברי המשלחת לא שמע כמותה מעולם. מקלין הבחין, שלא רק תומאס מקלאוד, השטוף באמונות תפלות, אלא גם שקלטון עצמו נחרד.
לאחר המשלחת
עם שובו לאנגליה, קיבל מקלין תפקיד בחיל הרפואה של הצבא המלכותי. בתקופת מלחמת העולם הראשונה שירת בצרפת, רוסיה ואיטליה. הוא זכה בצלב הצבאי על גבורה בטיפול בפצועים תחת אש בתקופת שירותו באיטליה. שקלטון הזמין את מקלין, יחד עם עוד חברים מצוות "אנדיורנס", פרנק וורסלי, לאונרד האסי, פרנק ויילד, ג'יימס מק אילרוי, אלכסנדר קר, תומאס מקלויד וצ'ארלס גרין, להצטרף למשלחת שקלטון-רווט, שיצאה בשנת 1922 על ה"קווסט". לשקלטון לא היו תוכניות מגובשות למשלחת; האונייה עגנה בריו דה ז'ניירו ומשם הפליגה לג'ורג'יה הדרומית. שקלטון סבל מכאב בלבו במשך כל המסע, אבל סירב לנוח, בניגוד להוראותיו של מקלין. בריו, עבר שקלטון התקף לב אבל לא הניח למקלין לבדוק אותו. האונייה עגנה בג'ורג'יה הדרומית ב-4 בינואר 1922. השכם בבוקר ה-5 בינואר הוזעק מקלין אל תאו של שקלטון, שם מצא אותו בהתקף לב נוסף. הוא מת זמן קצר לאחר שמקלין הגיע אל תאו. כרופא האונייה, היה זה תפקידו של מקלין להכין את הגופה לקבורה. הכוונה הראשונית הייתה להביא את שקלטון למנוחות באנגליה, לשם היה אמור להישלח בליווי האסי, אך בהגיעם אל מונטווידאו המתין להם מברק מאשתו של שקלטון, שהורתה לקבור את בעלה בדרום הרחוק, כפי שרצה. האסי החזיר את גופתו של שקלטון לג'ורג'יה הדרומית, שם נקבר.
ב-1926 פתח מקלין מרפאה בדאנדי, שם עבד במשך 21 השנים הבאות. במלחמת העולם השנייה שירת בחיל הרפואה במזרח אפריקה בדרגת סגן-אלוף. הוא קיבל את העיטור הטריטוריאלי ובהמשך קיבל את אות מסדר ההצטיינות הגבוה ביותר של האימפריה הבריטית (OBE).
בשנת 1948 נשא לאישה את ג'ין ועקר עמה לאברדין, שם עבד בבתי חולים שונים לפני שפרש מעבודה מלאה ב-1960. הוא המשיך לעבוד בשירותי הבריאות לסטודנטים של האוניברסיטה למשך שנים אחדות. לו ולג'ין היו שני בנים, אלכסנדר וריצ'רד. אלכסנדר מקלין מת ב-21 במרץ 1967.
אייל סיבירי
אייל סיבירי (שם מדעי: Capreolus pygargus; ידוע גם כ-אייל סבך מזרחי או כ-אייל קווקזי) הוא מין אייל בינוני מסוג אייל הסבך הנפוץ בצפון מזרח אסיה ובמרכזה. האייל הסיבירי נחשב בעבר כתת-מין של אייל הכרמל (Capreolus capreolus) הנפוץ באירופה, אך כיום מסווג כמין נפרד; ההבדל העיקרי בינו ובין קרובו האירופאי הוא קרניו הארוכות יותר ובעלות סיעופים רבים יותר. תפוצתם של שני המינים נפגשת בהרי הקווקז ששם האייל הסיבירי נפוץ החל מהרכס הצפוני ועד מזרח רוסיה וקוריאה הצפונית, ואייל הכרמל מצוי ברכס הדרומי של ההר דרומה מעט לצפון מערב איראן ומערבה לאורך כל אירופה, טורקיה ובעבר אף בישראל.
תת-מינים
לאייל הסיבירי שלושה תת-מינים מוכרים:
תפוצה
האייל הסיבירי הוא בעל תפוצה רחבה ביותר באסיה ומזרח אירופה: תפוצתו מתחילה ממזרח רוסיה ונמשכת מנהר דון להרי אורל ולכל אורך ורוחב הטייגות הסיביריות. דרומה מזרחה מסיביר המין נמצא באופן נרחב בצפון, מרכז ומזרח מונגוליה (כולל הרי "נאווצ'וואנדאן" בדרום מזרח מונגוליה, רכס "הרי דארקאד", "חובסגול" ו"האנג'אי" במרכז, ורכס "הרי האלטאי" "היק הייאנג'אן" ו"הנטי" בצפון מזרח מונגוליה) בכל אורך קו החוף מול יפן והים הצהוב (כולל את קוריאה הצפונית, קוריאה הדרומית והאי צ'ג'ו שבחצי האי הקוריאני). כמו כן, האייל מצוי גם באזור מנצ'וריה, מצפון ומרכז סין העממית ועד לשוליים השמאליים של נהר היאנגצה והחלק המזרחי של טיבט. ישנם דיווחים על המין גם בצפון מיאנמר אך תצפיות אלו עדיין אינן ברורות. דרומה מערבה מערבות סיביר, התפוצה הגאוגרפית נמשכת לימת בלחש, ומשם ממשיכה מזרחה לקזחסטן והרי טיין שאן, בלי להתחבר לימת ארל. בעבר המין גם היה נפוץ בחלק המזרחי של תפוצתו עד מערב ומזרח אוקראינה, אולם כיום אלו שנותרו במזרח אירופה מוגבלים בעיקר למורדות הצפוניים של הרי הקווקז. ייתכן גם שהמין הובאה לאנגליה והיה נפוץ שם לתקופה קצרה בתחילת המאה ה-20, אך כיום נעלם שם לגמרי.
אקולוגיה
האיילים הסיבירים מאכלסים סוגים שונים של יערות נשירים ומעורבים (בעיקר אלונים וארזים, אך לא ביערות אשוח) ערבות וטייגות, ומעדיפים אזורים בעלי עשב גבוה; פרוותם הבהירה בקיץ מסווה אותם בעשב גבוה וצפוף, ובחורף אפרפרה ומותאמת ליערות מושלגים. באופן כללי האייל הסיבירי שכיח ביותר ביערות ערבה במרכז רוסיה ומגיע שם לצפיפות אוכלוסייה גבוהה של עד 12 איילים לכל 100 דונם. אייל זה מצוי בגבהים של עד 3,300 מטר מעל פני הים ומותאם למזג אוויר קיצוני.
אייל זה הוא ביישן ושיא פעילותו היא בלילה. בקיץ הזכרים חיים בבדידות והנקבות נשארות רק עם צאצאיהם, ובחורף האיילים מתאספים לקבוצות מעורבות הכוללות 20–30 פרטים. במהלך הנדידה בחורף הקבוצות מתאספות לעדר ענק המונה עד 500 פרטים. בפרובינציה של אמור (רוסיה), המינים נודדים כל שנה לאזורים חמים יותר למרחק של 200 ק"מ, וחוזרים תמיד במסלולים קבועים. למין זה קולות רבים הכוללים: חריקות, שריקות, צרימות, נביחות, יללות, צווחות, וכן צלילים שאינם נשמעים לאוזן רגילה. טורפיו של מין משתנים על פני תפוצתו, וכוללים טיגריס סיבירי, נמר השלג, נמר אמור, זאב מונגולי, זאב אירופי וכן שועלים, שונרים צפונים, ועופות דורסים הנטפלים בעיקר לעופרים. תזונת האייל הסיבירי כוללת למעלה מ-600 מיני צמחים עשבוניים, כאשר עשבים ועשבי תיבול מהווים 58% מהתזונה, שיחים 16% ועלים של מיני עצים 22%. גם בחורף כשאין מזון זמין, האייל הסיבירי יכניס לתפריטו מספר מועט של צמחים אחרים. בקיץ הצריכה התזונתית שלהם עולה, ומחייבת ביקור במרבצי מלח טבעיים. מין זה מקבל את המים הדרושים לקיומו באמצעות צמחים עשירים בלחות, ורק לפעמים ישתה ממאגרי מים.
הזכרים הם טריטוריאליים ומסמנים את שטחם באמצעות שפשוף בלוטות הריח שבעיניים על עצים, שיחים ועשבים גבוהים, או באמצעות גירוד קליפת העצים על ידי הקרניים. האייל הסיבירי הוא בעל חיים פוליגמי אך אינו אוסף הרמון. עונת הרבייה נמשכת מאמצע יולי ועד אמצע ספטמבר, והלידה מתרחשת בחודשי מאי ויוני. ההריון נמשך 6–10 חודשים לאחריהם הנקבות ממליטות עופר אחד או שניים בדרך כלל, ולעיתים רחוקות עד ארבעה. העופרים נגמלים לאחר 4–5 חודשים, ומגיעים לבגרות לאחר שנה, אם כי הנקבות מתרבות רק בשנה השנייה לחייהם והזכרים בשנה השלישית. תוחלת חיים של אייל סיבירי בטבע 10–12 שנים ובשבי 14–18 שנים.
איומים ושימור
אף על פי שהאייל הסיבירי נחשב כבעל חיים נפוץ ומסווג על ידי IUCN כ"ללא חשש" (LC), אוכלוסייתו יורדת במקומות רבים בשל ציד לא חוקי נרחב לבשרו וקרניו ובאופן פחות גם ממזגי אוויר קיצונים. אוכלוסיית העולם הכוללת נאמדת במעל מיליון פרטים, ואף על פי שמספר זה נחשב לגדול הוא מייצג ירידה ניכרת היות שבמאה ה-20 ניצודו מעל 500,000 פרטים ברוסיה לבדה. במרבית האזורים החל מ-1991 האוכלוסיות מוגנות כאשר בתקופה זאת מספר האיילים בסין וברוסיה נאמד בכ 500,000-400,000 פרטים בכל אחת. באזור אמור שברוסיה, האוכלוסייה בשנים אלה הייתה בסביבות 134,870 פרטים, אולם מאז נמצאת במצב ירידה בשל ציד, שרפת יערות והקמת המאגרים "זאייה" ו"ביוראי". נתונים אחרונים מצביעים על כך שציד לא חוקי הוא שוב במגמת עליה ברוסיה, סין וקזחסטן. בחצי האי הקוריאני המצב יותר קריטי בשל פיתוח מואץ של קוריאה הדרומית וכריתת יערות נרחבת. בשנת 1985 גודל האוכלוסייה ברחבי מונגוליה הוערך בין 70,000 ל-89,000, עם צפיפות אוכלוסייה של 4–5 איילים לכל 1,000 דונם ועד 1990 מספרם הגיע ל-250.000 איילים; לעומת זאת במהלך 10 השנים האחרונות המינים נעלמו במידה רבה מהרי חובסגול בגלל הציד.
ברוסיה האייל הסיבירי נפוץ במספר רב של אזורים שימור, גנים לאומיים, ושמורות טבע למטרות מיוחדות. הציד המסחרי מותר בחלק מאזורים אלה תחת רישיונות הניתנים על פי הערכות תקופתיות של גודל האוכלוסייה; על פי הערכות אלו ניתנו 27,300 רישיונות באופן חוקי ברוסיה כולה בעונת הציד של 1996. עם זאת, כמות האיילים הניצודים באופן בלתי חוקי אינה ידועה, ויכולה להיות הרבה יותר גדולה מהכמות שניצודה תחת רישיונות. רובה של האוכלוסייה המבודדת בקווקז נמצאת באזורים מוגנים. מערכת ניהול ציד דומה קיימת גם בסין, וכמה אלפי איילים ניצודים למסחר בה מדי שנה. בהשוואה לרוסיה, במונגוליה יש רשת גדולה יותר של אזורים מוגנים השומרים על האייל הסיבירי, ושטחם משתרע על 20.6 מיליוני דונם המהווים יותר מ-13% מהשטח המונגולי. ברחבי מונגוליה, הציד מותר בין 1 ספטמבר ל-1 בדצמבר, וציידים יכולים להשיג רישיונות ציד על ידי תשלום הניתן לממשלה. אכיפה של חוקי הציד בתוך ומחוץ לאזורים מוגנים חסרה בכל זאת. בקוריאה הדרומית, מין זה נפוץ בהרחבה רק באזורים מוגנים בקפדנות כמו האי צ'אג'ו. בשאר המדינה ישנה אפשרות לציידים עם רישיון לצוד עד מקסימום של שלושה איילים לעונת ציד; למרות שהאייל רשום בחוק הקוריאני להגנת חיות הבר ונתון במעקב מפברואר 2005, אוכלוסיות שלו ברחבי המדינה יורדות בשל ציד לא חוקי נרחב וכריתת יערות. בקזחסטן חסרים נתונים על מצבו של האייל, ובקוריאה הצפונית לא ניתן לדעת הרבה עליו בשל המצב המדיני.
ג'וש כץ
ג'ושוע "ג'וש" כץ (באנגלית: Joshua Katz; נולד ב-29 בדצמבר 1997) הוא ג'ודוקא אוסטרלי יהודי אשר מתחרה בקטגוריית המשקל עד 60 ק"ג. הוא התחרה באולימפיאדת ריו דה ז'ניירו 2016 והודח בסיבוב השני לאחר שהפסיד לדיורבק אורוזבוייב האוזבקי.
אחיו הגדול ניית'ן כץ, גם הוא ג'ודוקא מאוסטרליה שהתחרה באולימפיאדת ריו 2016.
מרכז סליקה בנקאי
מרכז סליקה בנקאי בע"מ (מס"ב) מפעילה את התשתית הלאומית להעברות תשלומים במשק הישראלי. מס"ב מפעילה מערכת תשלומים מבוקרת (על פי חוק מערכות תשלומים תשס"ח-2008) להעברת כספים אלקטרונית ומספקת שירותים לכלל הבנקים וללקוחותיהם.
נפח הפעילות במס"ב וייחודיות השירותים הופכים אותה לציר מרכזי בפעילות הפיננסית בישראל. בשנת 2019 החלה מס"ב בהפעלת תשתית התשלומים המידיים המאפשרת העברות תשלומים מחשבון לחשבון ומאפליקציה לאפליקציה באופן מיידי.
בזכות הידע והניסיון הרב בתחום התשלומים, מס"ב מספקת מגוון פתרונות הנותנים מענה לצורכי הבנקים ולצורכי לקוחות עסקיים קטנים, בינוניים ותאגידי ענק.
היסטוריה
החברה פועלת משנת 1982 והיא תאגיד בנקאי בבעלות הבנקים לאומי, פועלים, דיסקונט, מזרחי-טפחות והבינלאומי. מנכ"ל החברה הראשון ובמשך יותר משלושים שנה היה גדעון מילויצקי. החל משנת 2014 ועד שנת 2021 ניהל את החברה משה וולף, והחל משנת 2021 מנכ"לית החברה היא אודליה משה אוסטרובסקי.
חנן חסיד
חנן חסיד (1930 – 16 ביוני 2022) היה איש ציבור שכיהן כמזכיר, חבר וגזבר מושב ניר בנים וראש המועצה האזורית באר טוביה בשנים 1976–2004.
ביוגרפיה
חסיד נולד בראשון לציון. שירת בגדוד החמישי בחטיבת הראל במלחמת העצמאות כחבלן. בין היתר נטל חלק במבצע חורב בקרבות על כיבוש עוג'ה אל חפיר, קוסיימה והניסיון הכושל לכיבוש צומת רפיח.
לאחר שחרורו מצה"ל החל לגדל ירקות עם אחיו במושב חרות. לאחר כשנתיים התיישב עם גרעין בני מושבים בצור מעון (קיבוץ שננטש המצוי כיום ליד ניר עוז) במטרה להקים מושב, אך עקב דחיית הגעת צינור מים למושב על ידי המוסדות המיישבים, החליטו המתיישבים לייסד את מושב ניר בנים ועלו על הקרקע במושב החדש ב-1955.
ב-1976 נבחר חסיד כראש המועצה האזורית באר טוביה. במהלך רוב כהונתו של חסיד כראש מועצה, היישובים שבמועצה והמועצה עצמה זכו לשגשוג כלכלי. אולם לקראת סוף 28 שנות הכהונה, התגלע משבר כלכלי. השגשוג היה בזכות הצלחת היישובים וההצלחה בגביית ארנונה. המשבר הגיע לנוכח תוכניות שתוכננו על פי צפי הכנסות, שלא לקחו בחשבון אפשרות לירידה בהכנסות, בגלל פרוץ האינתיפאדה השנייה. בנוסף לזה, התוכניות לא לקחו בחשבון את העלות האמיתית של הפיתוח אלא עלות נמוכה בהרבה מהעלות הריאלית. בנוסף, גם ההוצאות השוטפות של המועצה גדלו.
אברהם ממיסטבלוב
אברהם מַמִיסְטְבַלוֹב (בגאורגית: აბრამ მამისთვალოვი, תעתיק מגאורגית: אברהם מַמִיסְתְוַואלוֹב; 1 באוקטובר 1921 – 19 בנובמבר 2005) הוא סופר, מתרגם ועיתונאי יהודי-גאורגי.
ביוגרפיה
ממיסטבלוב נולד בצחינוואלי שבגאורגיה הסובייטית. עד לעלייתו ארצה בינואר 1974 כתב והוציא לאור בגאורגיה שבעה ספרים בבתי הוצאה ממלכתיים. חלק ניכר מיצירותיו נכתבו בנושאים יהודיים. בין היתר פרסם רומן רחב יריעה מחיי יהודי גאורגיה, ספרי שירה שתורגמו לרוסית ונודעו ברחבי ברית המועצות. עם עלייתו ארצה עסק בעיתונות ישראלית בשפה הגאורגית, ולאחר מכן עבד במשרד האוצר.
יצירותיו שתורגמו לעברית:
בשנת 1983 הקים ממיסטבלוב, יחד עם אחרים, את ההוצאה לאור "שוּכּוּרָה", שמטרתה העיקרית הייתה הוצאת ספרי קודש לאור עבור יוצאי גאורגיה בישראל ומחוצה לה. הספר הראשון שיצא לאור היה "סידור", ספר תפילות מלא באותיות גאורגיות. תרגום החומש, שנעשה על ידי שני מתרגמים נוספים, נסתיים בשנת 1990 וזכה לתהודה רבה. בשנת 1994 העניקה אגודת הסופרים של גאורגיה לתרגום פרס ממלכתי על שם מַצַ'בֶּלִי {על שם איוואנה מצ'בלי); בשנת 1995 הביא את הפרס לארץ נשיא גאורגיה אדוארד שוורדנדזה והעניק אותו באופן אישי למתרגמים.
טרי דה לה מסה אלן
מייג'ור גנרל טרי דה לה מסה אלן האב (באנגלית: Terry de la Mesa Allen Sr.; 1 באפריל 1888 – 12 בספטמבר 1969) היה קצין בכיר בצבא ארצות הברית שלחם הן במלחמת העולם הראשונה והן במלחמת העולם השנייה. אלן היה יוצא מלחמת העולם הראשונה מעוטר שפיקד על דיוויזיית הרגלים הראשונה בצפון אפריקה ובסיציליה ממאי 1942 עד אוגוסט 1943. מאוחר יותר מונה למפקד דיוויזיית הרגלים ה-104, תפקיד שמילא עד תום המלחמה.
ראשית חייו
אלן נולד בפורט דאגלס, יוטה, לקולונל סמואל אלן ולקונסולו "קונצ'יטה" אלוורז דה לה מסה. למשפחתו של אלן הייתה שורה ארוכה של מסורת צבאית. מלבד אביו, סבו מצד אמו של אלן היה קולונל קרלוס אלוורז דה לה מסה, אזרח ספרדי שלחם בגטיסברג עבור צבא האיחוד בפלוגה הספרדית של "משמר גריבלדי", הידוע רשמית בשם רגימנט חיל הרגלים ה-39 של ניו יורק, במהלך מלחמת האזרחים האמריקנית. אלן גדל בבסיסים צבאיים שונים בגלל הקריירה הצבאית של אביו ובשנת 1907 החל ללמוד באקדמיה הצבאית של ארצות הברית (ווסט פוינט) בניו יורק. בניגוד לרוב הגנרלים האמריקאים במלחמת העולם השנייה, אלן היה קתולי.
מלווין אונג
ביוגרפיה
אונג נולד ב-1975 והתחנך ב וב. ב-1994 הוא התגייס לצבא סינגפור וקיבל מלגה מיוחדת שאפשרה לו לרכוש השכלה מחוץ לסינגפור. הוא למד בבית הספר לכלכלה של לונדון וסיים ותואר שני בכלכלה ב-1998. באותה שנה עבר קורס קציני חי"ר בפורט בנינג, ג'ורג'יה. ב-2005 הוא נרשם ללימודים ב בבאנדונג. בין 2010–2011 שימש כמפקד הבריגדה ה-7 של צבא סינגפור. בהמשך יצא בראש משלחת סינגפורית לניו זילנד לסייע לנפגע רעידת האדמה בכרייסטצ'רץ'. בין 2013–2014, אונג שימש כסגן מנכ"ל. בין 2014–2015 שימש כמפקד המשמר הסינגפורי. ב-2015 הוא מונה ליו"ר ועדת . ב-14 באוגוסט 2015 הוא מונה למפקד צבא סינגפור, וב-1 ביולי 2016 הוא הועלה לדרגת מייג'ור גנרל. ב-23 במרץ 2018 הוא מונה לראש כוחות ההגנה.
אליפות ברזיל בכדורגל 2009
אליפות ברזיל בכדורגל 2009  הייתה הפעם ה-53 בו נערכה תחרות ארצית בכדורגל בברזיל. היא אורגנה על ידי קונפדרציית הכדורגל הברזילאית. המשחקים החלו ב-9 במאי 2009 והסתיימו ב-6 בדצמבר 2009.
מלווין אונג
ביוגרפיה
אונג נשוי לניקול לין מק'ולי ויש להם שלושה ילדים, גבריאל לין אונג, ריאן ג'ושוע אונג שנג-אן ואואן דייוויד אונג יי-אן.
טרי דה לה מסה אלן
קריירה צבאית
היו שלושה גורמים מסוימים שהשפיעו על הביצועים של אלן בווסט פוינט ואשר הובילו להדחתו. אחד מהם היה שהוא התחיל לגמגם ועד מהרה פיגר בשיעורים שלו. אחר היה שהוא בשנתו השנייה נכשל במתמטיקה. לבסוף, הוא נכשל בקורס תחמושת ותותחים.
אלן נרשם ולמד באוניברסיטה הקתולית של אמריקה בוושינגטון הבירה, וקיבל תואר ראשון באמנויות ב-1912. הוא הצטרף לצבא ארצות הברית פעם נוספת ולאחר שעבר את מבחן קציני הצבא התחרותי, הוסמך כלוטננט משנה בחיל הפרשים והוצב בפורט מאייר, וירג'יניה. בשנת 1913, הוא הוצב מחדש ברגימנט הפרשים ה-14 באיגל פאס, טקסס, ושירת שם עד 1917. בתקופה זו הוא רדף ולכד מבריחי תחמושת ושירת בשירות הגבול. הוא הועלה פעמיים: ב-1 ביולי 1916 ללוטננט ראשון וב-15 במאי 1917 לקפטן, כמעט שישה שבועות לאחר כניסת ארצות הברית למלחמת העולם הראשונה.
אליפות ברזיל בכדורגל 2009
בתחרות השתתפו 20 קבוצות. במקום הקבוצות שירדו לליגה הבכירה עלו קורינתיאנס, סנטו אנדרה, אוואי וגרמיו ברוארי.
טרי דה לה מסה אלן
מלחמת העולם הראשונה
ב-7 ביוני 1918, ארבעה עשר חודשים לאחר שארצות הברית הכריזה מלחמה על גרמניה ונכנסה למלחמת העולם הראשונה, נשלח אלן לצרפת והוצב ברכבת התחמושת ה-315. על פי השמועה, אלן הופיע בבית ספר לקציני חי"ר יום לפני סיום לימודי הכיתה. כשהחל מפקד בית הספר לחלק תעודות לבוגרים, אלן עמד איתם בתור. כשהתעמת איתו, אמר המפקד: "אני לא זוכר אותך בכיתה הזאת". "אני אלן. למה אתה לא זוכר?" הייתה תשובתו. ללא עיכובים נוספים, אלן קיבל את התעודה והפך למייג'ור זמני.
אלן הוצב בגדוד ה-3 של רגימנט הרגלים ה-358, חלק מהדיוויזיה ה-90 של חיל המשלוח האמריקני (AEF) אותו הוביל לקרב בחזית המערבית בסן-מייל ואינקרוויל. במהלך קרב אחד אלן חטף כדור דרך הלסת ופיו, וכתוצאה מהפצע, לא גמגם שוב. על מעשיו הוענק לו כוכב הכסף ולב הארגמן. אלן נשאר עם ה-AEF בצרפת עד שביתת הנשק ב-11 בנובמבר 1918. לאחר מכן שירת בצבא הכיבוש בגרמניה עד 1920 כשחזר לארצות הברית.
אליפות ברזיל בכדורגל 2009
המשחקים התקיימו בשיטת ליגה תוך מפגש כפול בין הקבוצות. עבור הניצחון הוענקו שלוש נקודות ונקודה עבור תיקו.
טרי דה לה מסה אלן
בין המלחמות
לאחר חזרתו של אלן לארצות הברית, דרגתו הזמנית כמייג'ור הוחזרה לקפטן עד ה-1 ביולי 1920, אז הועלה לדרגת מייג'ור קבועה. הוא שירת במחנה טראוויס ואחר כך בפורט מקינטוש, שניהם ממוקמים בטקסס. בשנת 1922, אלן שובץ בדיוויזיית הפרשים ה-61 בעיר ניו יורק. הוא גם השתתף בטורניר הפולו באולימפיאדת הקיץ 1920, וזכה במדליית הארד.
אליפות ברזיל בכדורגל 2009
בסוף העונה ארבע קבוצות ירדו לליגת משנה.
טרי דה לה מסה אלן
בין המלחמות
הוא המשיך לקחת קורסים הקשורים לצבא, ביניהם: קורס מתקדם בבית הספר לפרשים של צבא ארצות הברית, פורט ריילי, קנזס; בית ספר לפיקוד ומטכ"ל של צבא ארצות הברית בפורט לוונוורת', קנזס (שם סיים את לימודיו במקום ה-221 מתוך כיתה של 241 ואילו דווייט ד' אייזנהאואר, תלמיד עמית שבניגוד לאלן, לא שירת מעבר לים במהלך המלחמה האחרונה, סיים ראשון); קורס בבית הספר לחי"ר של צבא ארצות הברית בפורט בנינג, ג'ורג'יה וקורס ביניים בפיקוד חי"ר עם דיוויזיות אחרות. בזמן שהיה בבית הספר לחי"ר הוא בא במגע עם לוטננט קולונל ג'ורג' מרשל, עוזר המנהל בבית הספר, שהגיע לגבש דעה בכירה מאוד על אלן, ונתן לאלן ציונים גבוהים מאוד בדוח היעילות שלו. הוא האמין שאלן היה כשיר ללמוד במכללת המלחמה של צבא ארצות הברית וסיים את דו"ח היעילות שלו באמירה, "על פי הכשרה, ניסיון ומזג, בעל כישורים גבוהים כמנהיג" ו"מוסמך נכון לעכשיו כמפקד רגימנט ובזמן מלחמה מוסמך כמפקד דיוויזיה." בשנת 1928, הוא התחתן עם מרי פרנסס רובינסון מאל פאסו, טקסס, ממנה בשנת 1929 נולד לו בן, טרי אלן ג'וניור.
אליפות ברזיל בכדורגל 2009
פלמנגו זכתה באליפות. זו הייתה הזכייה החמישית בתולדות המועדון.
בסיום העונה לליגת משנה ירדו קוריטיבה, סנטו אנדרה, נאוטיקו ורסיפה. במקום הקבוצות שירדו לליגה הבכירה עלו ואסקו דה גאמה, גוארני, סיארה ואתלאיקו גואיניאזה.
טרי דה לה מסה אלן
בין המלחמות
באוגוסט 1934 אלן למד כסטודנט במכללת המלחמה של הצבא, שם סיים, יחד עם עוד כשמונים עמיתים, את לימודיו ביוני 1935. בזמן שלמד שם, הקבוצה שלו למדה כמה נושאים שונים. הוא עסק גם במשחק מלחמה העוסק בהסתברות לסכסוך עולמי שני. ב-1 באוגוסט 1935, אלן הועלה לדרגת לוטננט קולונל והפך למדריך בבית הספר לפרשים של צבא ארצות הברית בפורט ריילי, קנזס. הוא כתב ופרסם את "סיור על ידי רגימנטים של פרשים ויחידות קטנות יותר" ב-1939.
ב-1 באוקטובר 1940, במהלך מלחמת העולם השנייה (אף על פי שארצות הברית עדיין הייתה נייטרלית בשלב זה) קידם אותו ג'ורג' מרשל, שהיה גנרל מן המניין וראש מטה צבא ארצות הברית, לדרגת בריגדיר גנרל (מבלי שהחזיק קודם בדרגת קולונל) ומינה אותו למפקד חטיבת הפרשים ה-4. מאפריל-מאי 1941 הוא פיקד על דיוויזיית הפרשים ה-2. לאחר מכן הוא הפך לעוזר מפקד הדיוויזיה (ADC) של דיוויזיית הרגלים ה-36, יחידה של המשמר הלאומי של הצבא מטקסס. על הדיוויזיה ה-36 פיקד חברו הטוב, בריגדיר גנרל פרד ל. ווקר.
אליפות ברזיל בכדורגל 2009
שחקנים מצטיינים
מספר שחקנים כבשו 19 שערים וזכו בתואר מלך השערים של האליפות:
טרי דה לה מסה אלן
סגנון פיקוד
מכל הדיווחים, אלן לא רק זכה לכבוד אלא גם זכה להערכה חמה על ידי חייליו של דיוויזיית הרגלים הראשונה שלו, במיוחד בקרב המתגייסים. כמו הגנרל ג'ורג' פטון, הממונה על אלן במשך רוב המלחמה, אלן הציב בדרך כלל את המפקדה שלו רחוק קדימה, קרוב ככל האפשר לקו החזית. לעומת זאת, בניגוד לפטון, אלן לא הקפיד במיוחד על הופעתו הצבאית, ולעיתים קרובות הלך ללא מדים נקיים ותספורות. על פי הדיווחים הוא גם היה הגנרל האמריקאי היחיד בזירות האירופית והצפון אפריקאית שהעדיף לישון על הקרקע, במקום על ערסל או במיטה. עם זאת, למרות יחס סתמי כלפי הופעתו האישית שלו, אלן לא סבל רשלנות או חוסר יכולת בכוחות שבפיקודו. הוא ציפה מחייליו לשמור על הנשק והציוד שלהם במצב תקין ואימן את החיילים כל הזמן לשמור אותם מוכנים ללחימה.
אליפות ברזיל בכדורגל 2009
שחקנים מצטיינים
אדריאנו, שחקנה של פלמנגו זכה בפרס "כדור הזהב" לכדורגלן העונה.
טרי דה לה מסה אלן
סגנון פיקוד
כפי שכתב כתב המלחמה ארני פייל, שנהרג מאוחר יותר בקרב, "מייג'ור גנרל טרי אלן היה אחד האנשים האהובים עליי. חלקית מפני שהוא ביצע את המשימות למרות כל הקשיים; וכן משום שהוא היה צבעוני יותר מרובם; ובחלקו מפני שהוא היה הגנרל היחיד מחוץ לחילות האוויר שיכולתי לקרוא בשמו הפרטי. אם היה דבר אחד בעולם שאלן חי ונשם, זה היה להילחם. הוא כבר נורה במלחמה האחרונה, ונראה שהוא לא נרתע כלל מלירות שוב. זו לא הייתה מלחמה אינטלקטואלית איתו. הוא שנא גרמנים ואיטלקים כמו שרצים."
אליפות ברזיל בכדורגל 2009
שחקנים מצטיינים
דיאגו סואוזה, שחקנה של פלמיירס זכה בפרס כדורגלן העונה של קונפדרציית הכדורגל הברזילאית.
טרי דה לה מסה אלן
סגנון פיקוד
בהכנת דיוויזיית הרגלים הראשונה למפגש הראשון שלה עם האויב, הדגיש אלן תרגילי אימון מציאותיים, תרגול נשק והתניה פיזית בשטח במקום מסדר וטקס צבאי. הוא הרגיש שככל שאנשיו יבלו יותר זמן באימונים בצורה מציאותית, כך הם יהיו מוכנים יותר ללחימה עם הצבא הגרמני המאומן והמקצועי. לאלן הייתה העדפה מובהקת להתקפות לילה, שלדעתו גרמו לפחות נפגעים, וזמן ומאמץ רב הוקדשו לתנועות לילה בגודל פלוגה וגדוד.
קצין אחר, אלברט שוורץ, האמין שאלן הוא אמן להקניית אמון בארגון שלו, שהתרחב אפילו לטוראים הנמוכים ביותר. הוא הצהיר כי אלן, "יהיה בחזית איתם, הוא יהיה במפקדת הרגימנט בקרב, ירד למפקדת הגדוד, ולפעמים אפילו יגיע למפקדת הפלוגה. הגנרלים לא אמורים לעשות את זה. הם אמורים להיות בעלי ערך רב יותר מאיתנו ילדי הפאנק שהיו שם בחוץ כבשר תותחים".
מלחמת העולם השנייה
במאי 1942, חמישה חודשים לאחר המתקפה על פרל הארבור והכרזת המלחמה הגרמנית על ארצות הברית לאחר מכן, הוא הועלה לדרגת מייג'ור גנרל ומונה למפקד דיוויזיית הרגלים הראשונה.
דיוויזיית הרגלים הראשונה של אלן נשלחה במהרה לבריטניה, שם הם עברו אימוני לחימה נוספים, שכללו אימונים במבצעים אמפיביים. אלן וסגנו, בריגדיר גנרל תאודור רוזוולט הבן (בנו של הנשיא לשעבר תאודור רוזוולט), התבלטו כמנהיגי לחימה. סגנון המנהיגות החצוף והבלתי פורמלי של אלן זיכה אותו בכבוד רב ונאמנות מצד האנשים בדיוויזיה שלו, שאימצו בלב שלם את הדגש שלו על אגרסיביות ויעילות קרבית ולא על הופעות צבאיות. קצין בולט נוסף בפיקודו היה הרמטכ"ל שלו, קולונל נורמן קוטה, שלימים יהפוך לגנרל וייזכר בזכות מנהיגותו בחוף אומהה במהלך הפלישה לנורמנדי.
מבצע לפיד
הדיוויזיה השתתפה בפלישה לצפון אפריקה הצרפתית. הדיוויזיה נחתה באוראן, אלג'יריה ב-8 בנובמבר 1942, כחלק מכוח המשימה המרכזי של מבצע לפיד בפיקודו של מייג'ור גנרל לויד פרדנדאל. גורמים מהדיוויזיה השתתפו לאחר מכן בלחימה במערכה בתוניסיה במקטאר, מדג'ז אל באב, מעבר קסרין, גאפסה, אל גוטאר, בז'ה ומאטור, מ-21 בינואר 1943 עד 9 במאי 1943, ועזרו לאבטח את תוניסיה. ביולי 1943 השתתפה הדיוויזיה בפלישת בעלות הברית לסיציליה. במכתב מ-3 במרץ 1943 לרמטכ"ל הצבא, מרשל, הגנרל דווייט אייזנהאואר, מפקד בעלות הברית העליון בצפון אפריקה, הביע את אמונו בשני המנהיגים של דיוויזיית הרגלים הראשונה: "נראה שטרי אלן עושה עבודה משביעת רצון; כך גם רוזוולט."
למרות ההצלחות של אלן, מייג'ור גנרל עומר בראדלי, מפקד הקורפוס השני, היה ביקורתי מאוד על סגנון המנהיגות של אלן ורוזוולט בזמן המלחמה. "בעוד בעלות הברית צעדו בצורה יפה דרך תוניס", כתב בראדלי, "דיוויזיית הרגלים הראשונה המתלהמת של אלן חגגה את הניצחון התוניסאי בצורה משלה. בעיירות מתוניסיה ועד לארז'ו, הדיוויזיה הותירה שובל של חנויות יין שנבזזו וראשי ערים זועמים. אבל זה היה באוראן... הדיוויזיה באמת השתוללה. הצרות החלו כאשר חיילי SOS (שירותי אספקה), שהוצבו זה מכבר באוראן, סגרו את המועדונים והמתקנים שלהם לכוחות הלוחמים שלנו מהחזית. מוטרדת מההדרה הזו, הדיוויזיה הראשונה רחשה לעיר כדי 'לשחרר' אותה בפעם השנייה." בראדלי המשיך: "למרות כישרונותיהם [המופלאים] כמנהיגי קרב, לא טרי אלן ולא בריגדיר גנרל תאודור רוזוולט, הבן, עוזר מפקד הדיוויזיה, לא היו בעלי אינסטינקטים של משמעת טובה. הם ראו במשמעת חלק לא רצוי שישמש מפקדים פחות מוכשרים ואישיים." למרות זאת, בראדלי הודה ש"אף אחד לא הצטיין כטרי אלן הבלתי צפוי בהנהגת הכוחות".
המערכה בסיציליה
הטינה של בראדלי כלפי אלן עומדת בניגוד בולט לזו של פטון, מפקד הארמייה השביעית בסיציליה. אף על פי שפטון ואלן התווכחו לעיתים קרובות ואף העליבו זה את זה, במיוחד כאשר דנו בטקטיקות ובסגנונות מנהיגות, הראשון זיהה את כשירותו של אלן בבניית דיוויזיית לחימה. כשפטון שמע את הגנרל אייזנהאואר, מפקד בעלות הברית העליון, נושא הרצאה על 'משמעת ירודה' של הדיוויזיה הראשונה של אלן, פטון סתר אותו: "אמרתי לו שהוא טעה ושממילא אף אחד לא מצליף בכלב לפני שהכניס אותו לקרב." אף אחד גם לא הניא את פטון מלהילחם כדי לגרום לדיוויזיית הרגלים הראשונה לבצע את הנחיתה בג'לה בסיציליה, שלדעתו שיער כי תהיה הקשה ביותר מבין נחיתות התקיפה של בעלות הברית בסיציליה. כאשר נודע לפטון שדיוויזיית הרגלים ה-36, בפיקודו של מייג'ור גנרל פרד ווקר (אשר אלן שירת תחתיו כסגנו בתקופתו בדיוויזיה), אמורה לשמש במקום זאת בג'לה, הוא מחה בפני הגנרל אייזנהאואר וטען "אני רוצה את אלה. [דיוויזיית הרגלים הראשונה] בני כלבות. אני לא אלך בלעדיהם!" פטון קיבל לבסוף את מבוקשו.
כשפטון היה עסוק בפינוי הגרמני ממסינה והגיב לשאלות הרשמיות הנוגעות לסטירה שלו לחייל מגויס, בראדלי ניצל את ההזדמנות לבקש מהגנרל אייזנהאואר רשות לשחרר את אלן ורוזוולט מתפקידיהם. בראדלי נימק לכאורה את בקשתו בכך שנדרש שינוי בפיקוד הבכיר של הדיוויזיה הראשונה לאחר כישלון ההסתערות הראשונית על טרוינה שבוצעה על ידי הדיוויזיה. במציאות, ההסתערות הראשונה על טרוינה בוצעה על ידי רגימנט הרגלים ה-39, יחידה של דיוויזיית הרגלים ה-9 שצורפה זמנית לדיוויזיה הראשונה של אלן כמה ימים לפני ההתקפה. עם זאת, היא שימשה עילה נוחה להגיח את אלן, שסגנון הפיקוד השחצן והעצמאי שלו, על אף שהיה יעיל, התנגש עם רעיון הפיקוד של בראדלי. גרוע עוד יותר, במוחו של בראדלי, היה ש"כל הדיוויזיה קיבלה את הגישה הפשרנית של אלן".
אף על פי שבראדלי האמין שמעשיו גרמו להדחת אלן, מחקר אחרון מצביע על כך שחזרתו של אלן לארצות הברית תוכננה על ידי אייזנהאואר ופטון לפני תחילת המערכה בסיציליה. ואכן, הצהרתו של אייזנהאואר בעניין מכתביו האישיים הייתה חד משמעית: "זה עוול נורא לגנרל אלן לרמוז שהוא הודח בגלל חוסר יעילות. התשובה לזה היא שאשמח לקבל שוב את גנרל אלן כמפקד דיוויזיה."
ב-7 באוגוסט 1943, החליף את אלן כמפקד דיוויזיית הרגלים הראשונה מייג'ור גנרל קלארנס הובנר, שכמו אלן, היה לוחם ותיק ממלחמת העולם הראשונה ששירת עם הדיוויזיה הראשונה לאורך כל המלחמה. הובנר הוביל מאוחר יותר את הדיוויזיה בנחיתות בנורמנדי ב-6 ביוני 1944. כשכתב במכתב לחבר כמה חודשים לאחר מכן, אלן לא היה מריר וציין, "זה היה כואב לעזוב את הדיוויזיה הראשונה הישנה, לאור מה שעברנו יחד. עם זאת, הייתה נחמה מסוימת בידיעה שהדיוויזיה הצליחה ושלמרות תהפוכות קלות, היא ניצחה בכל 'סיבוב', לאחר עשרה חודשים של לחימה קשה. גם העובדה שיורשי בפיקוד הוא קצין בעל יכולת יוצאת דופן הייתה מקור לסיפוק רב."
הדיוויזיה ה-104
אלן הופיע על שער מגזין טיים ב-9 באוגוסט 1943. ב-15 באוקטובר 1943 הוא מונה למפקד דיוויזיית הרגלים ה-104, הידועה בשם דיוויזיית טימברוולף. הוא החליף את מייג'ור גנרל גילברט קוק, שתואר על ידי קצין אחד כ"מלא בלימוד ספרים" בעוד קצין אחר השווה אותו עם אלן, ואמר "קוק היה תיאוריה; אלן היה אגוזים וברגים". אף על פי שהודח מהפיקוד על דיוויזיית הרגלים הראשונה, אלן המשיך בסגנון המנהיגות שלו. יוצאי הדיוויזיה ה-104 זכרו אותו כ"בטוח בעצמו, עקשן, נחוש ותוקפני". במקביל, אלן נתן פקודות שהוא לא יסבול חיילים לא מגולחים או מרושלים מה שהוא כינה "ביל מולדין" בדיוויזיית טימברוולף.
בזמן אימון הדיוויזיה ה-104 באריזונה ובקולורדו, אלן הדגיש את העקרונות שלו להצלחת הלחימה: "מצא אותם, תקן אותם, תילחם בהם"... "קחו את הקרקע הגבוהה"... "גרמו נזק מרבי לאויב. עם מינימום נפגעים לעצמנו, תקיפה לילית, תקיפה לילית, תקיפה לילית". הדיוויזיה תרגלה רבות פעולות התקפיות ליליות כדי להשיג הפתעה ושיבוש מקסימלי של האויב תוך צמצום הנפגעים מירי ארטילריה ומקלעים של האויב.
כ-34,000 איש שירתו בדיוויזיה בפיקודו של אלן, ונלחמו במשך 195 ימים רצופים לאחר הנחיתה בצרפת ב-7 בספטמבר 1944. הפעולה הראשונה של הדיוויזיה הגיעה באוקטובר 1944 במהלך כיבוש אכטמאל וזונדרט בהולנד. לאחר מכן היא התקדמה דרך קו זיגפריד אל נהר הריין, וחצתה את נהר האינדה אל קלן. לאורך כל פיקודו על הדיוויזיה, המשיך אלן להפגין את עצמאותו ורחש בוז כלפי תקנות שהפריעו למוכנות הלחימה, תכונה שכבר לא הכעיסה עוד את הקצינים הממונים עליו. לאחר שהדיוויזיה ה-104 הבטיחה את הקווים החדשים שלה, בראדלי, שפיקד כעת על קבוצת הארמיות ה-12, הגיע לקלן, גרמניה, כדי להיפגש עם אלן, ואמר "טרי, אני מופתע לטובה לראות את הטימברוולבים הצעירים האלה שלך כבר מדורגים יחדיו. עם הראשונה והתשיעית כדיוויזיות התקיפה הטובות ביותר ב-ETO." אלן הגיב: "בראד, הראשונה והתשיעית נמצאים בחברה מהירה ארורה".
מאוחר יותר סייעה הדיוויזיה בכיתור כיס הרוהר. לבסוף, היא ביצעה זינוק של 350 מייל לנהר מולדה בלב גרמניה כחלק מפלישת בעלות הברית המערביות לגרמניה. במהלך הלחימה בחזית המערבית, דיוויזיית הרגלים ה-104 הפגינה את כושר הלחימה הלילי שלה במספר מבצעים מוצלחים.
ביוני 1946, למעלה משנה לאחר יום הניצחון באירופה וסיום מלחמת העולם השנייה באירופה, חזרה דיוויזיית הרגלים ה-104 לארצות הברית שם היא הושבתה.
אחרית חייו
אלן פרש מהצבא ב-31 באוגוסט 1946. במשך מספר שנים שימש כנציג של חברות ביטוח שונות באל פאסו והיה פעיל בעניינים אזרחיים ובארגונים ותיקים. באוקטובר 1967, בנו של אלן, לוטננט קולונל טרי דה לה מסה אלן ג'וניור, נהרג במלחמת וייטנאם, בעת שפיקד על הגדוד ה-2, רגימנט הרגלים ה-28, יחידה של דיוויזיית הרגלים הראשונה, שעליה פיקד אביו במלחמת העולם השנייה.
אלן האב, מת מסיבות טבעיות ב-12 בספטמבר 1969 באל פאסו, טקסס, בגיל 81. הוא נקבר, עם בנו ואשתו, בבית הקברות הלאומי פורט בליס.
הנצחה
האקדמיה הצבאית של ארצות הברית מעניקה את "פרס הגנרל טרי דה לה מסה אלן" לתלמיד בעל הדירוג הגבוה ביותר במדעי הצבא.
בפברואר 1972 נקרא על שמו מרכז קהילתי בפורט בליס. אף על פי שהבניין, הסמוך לפורט בליס ומוזיאון אולד איירונסיידס, אינו מתפקד עוד כמרכז קהילתי, לוח ההקדשה שופץ בסוף 2013 ונשאר כמחווה לאלן.
עיטורים ומדליות צבאיות
בין העיטורים הצבאיים של מייג'ור גנרל טרי דה לה מסה אלן האב הם הבאים:
נבחרת סן-פייר ומיקלון בכדורגל
נבחרת סן-פייר ומיקלון בכדורגל היא נבחרת הכדורגל של איי סן-פייר ומיקלון שבשליטת צרפת הנמצאים ליד החוף המזרחי של קנדה.
הנבחרת נשלטת על ידי התאחדות הכדורגל של סן-פייר ומיקלון הנמצאת בשליטת התאחדות הכדורגל הצרפתית. הנבחרת אינה חברה בפיפ"א או ב CONCACAF ולכן איננה מורשית להשתתף בגביע העולם בכדורגל או בגביע הזהב של CONCACAF.
המשחק הראשון בהיסטוריה של הנבחרת התקיים בתאריך 3 בפברואר 1958 נגד קבוצה של מלחים צרפתים. בתאריך 21 ביוני 1997 התקיים משחק של הנבחרת נגד כדורגלני עבר של צרפת בראשות מישל פלאטיני. הנבחרת הפסידה 4-5 לפני קהל שיא של 1,400 צופים. (רבע מהאוכלוסייה של האיים).
לוסיין לוי-דהורמר
ביוגרפיה
לוסיין לוי נולד למשפחה יהודית באלג'יר. בשנת 1879 החל ללמוד רישום ופיסול בפריז. הוא הציג לראשונה ב"סלון פריז" בשנת 1882, שם הציג פלאק קרמיקה קטן.
בשנת 1887 לוי החל להתגורר ליד קאן שבדרום צרפת, ופיקח על עיצוב קרמיקה. בין השנים 1886 עד 1895 עבד ביצירות קרמיקה, ולאחר מכן כמנהל אמנותי של הסטודיו של קלמנט מסייר. בסביבות 1892 הוא יצר את יצירות הקרמיקה העצמאיות הראשונות שלו, שהושפעו מהאמנות האיסלמית. בשנת 1895 הוא עזב לפריז כדי להתחיל קריירה בציור. בערך בתקופה זו ביקר באיטליה והושפע עוד יותר מאמנות הרנסאנס.
בשנת 1896 הציג את הציורים הראשונים שלו בשם לוסיין לוי-דוהרמר; הוא הוסיף את שתי ההברות האחרונות של שם הנעורים של אמו 'גולדהורמר', כדי להבדיל את עצמו מאנשים אחרים בשם לוי. עד מהרה הפכו ציוריו לפופולריים. הוא צייר נופים בשמן ובפסטל, בסגנון דומה לויסלר ומונה.
בשנת 1914 נשא את אמי פורנייה, שהייתה עורכת העיתון הפמיניסטי "לה פרונד" ("La Fronde").
נפטר בשנת 1953 בלה-וסינט שבמערב פריז.
ספר זמנים
ספר זמנים הוא הספר השלישי בסדרת ספריו ההלכתיים של הרמב"ם משנה תורה.
בספר זה מבאר הרמב"ם את כל ההלכות של המועדים והזמנים, הרמב"ם מגדיר את תוכן הספר: "אכלול בו כל המצוות שהם בזמנים ידועים - כגון שבת ומועדות. וקראתי שם ספר זה 'ספר זמנים'".
הפסוק הפותח את הספר
כדרכו בספרי משנה תורה פותח הרמב"ם כל ספר בפסוק השייך לתוכן הספר. את ספר זמנים פותח הרמב"ם בפסוק מספר תהילים: "נחלתי עדותיך לעולם, כי ששון ליבי המה"
ביטול הצומות לעתיד לבוא
כדרכו של הרמב"ם לפסוק גם הלכות שקשורות לעתיד לבוא בימות המשיח; פוסק הרמב"ם בהלכות תעניות : כל הצומות עתידים להיבטל, ולא רק זו אלא שעשויים להפוך לימי ששון ושמחה. ומקור דברי הרמב"ם מהנביא זכריה : "כה אמר ה' צבאות, צום הרביעי וצום החמישי וצום השביעי וצום העשירי יהיה לבית יהודה לששון ולשמחה ולמועדים טובים".
חלקים מיוחדים
הרמב"ם כולל בספר זה את נוסח ההגדה של פסח, לאחרי הלכות חמץ ומצה.
שר ההגנה (לוקסמבורג)
שר ההגנה (בצרפתית: Ministre de la Défense) הוא תפקיד בממשלה הלוקסמבורגית, האחראי על יישום מדיניות הביטחון של לוקסמבורג. השר הוא חבר ממשלה המחזיק בדרך כלל בתפקידים נוספים בממשלה. באופן סמלי, המפקד העליון של צבא לוקסמבורג הוא הדוכס הגדול של לוקסמבורג, אולם המפקד בפועל הוא ראש הממשלה.
התפקיד נוסד ב-5 בנובמבר 1937. מאז הקמתו ועד ל-6 בפברואר 1969, שם התפקיד היה שר הכוחות המזוינים (Ministre de la Force Armée). מ-1969 עד 7 באוגוסט 1999, התואר הרשמי של נושא התפקיד היה השר לכוחות הציבור (Ministre de la Force publique). ב-1999 נוספו תפקידי שיתוף הפעולה הבינלאומי ופיקוח על הסיוע ההומניטרי למרותו של ההגנה, ויצרו את משרד השר לשיתוף פעולה, פעולה הומניטרית והגנה (Ministre de la Coopération, de l'Action humanitaire, et de la Défense). בשנת 2004, התפקידים הופרדו שוב, ויצרו את התפקיד הנוכחי.
פרנסואה באוש ממפלגת הירוקים מכהן כשר ההגנה מאז 5 בדצמבר 2018. הוא אחראי על ניהולו השוטף של הצבא כמו גם על גיוסו בשעת הצורך. הוא מדווח ישירות לראש הממשלה. ראש ההגנה (מקביל לרמטכ"ל) מדווח ישירות לשר.
תיארוך אורניום-עופרת
תיארוך אורניום–עופרת (U–Pb) הוא אחת משיטות התיארוך הוותיקות והמדויקות ביותר של תיארוך רדיומטרי. בשיטה זו ניתן לתארך סלעים, שגילם בין מיליון שנה ל-4.5 מיליארד שנים בשיעור דיוק שיוצר טעות עד טווח של 1% עד 0.1%.
שיטת תיארוך זו מבוצעת בדרך כלל על המינרל זירקון (ZrSiO4), אולם ניתן לעשות בו שימוש גם על מינרלים אחרים. זירקון קולט אטומי אורניום לתוך המבנה הגבישי שלו כמחליפים לזירקוניום, אבל דוחה בעוצמה עופרת. לזירקון יש טמפרטורת חסימה (הטמפרטורה שמתחתיה אינם חופשיים לעזוב את המינרל, כך שהשעון הרדיומטרי מתחיל לפעול) גבוהה מאוד, עמידות בפני שבירה מכנית ואדישות כימית גבוהה. כמו כן, זירקון יוצר מספר רב של שכבות גבישיות במהלך אירועים מטאמורפיים, כאשר כל אחד מהם יכול להוות עדות לגיל איזוטופי של האירוע. ניתן להשיג אנליזה מקומית של המיקרו-קרן באמצעות שיטות הלייזר ICP-MS אוSIMS.
המינרל משלב אטומים של אורניום ותוריום לתוך המבנה הגבישי שלו, אבל דוחה בתוקף עופרת. לכן סביר שכל תכולת העופרת של הזירקון היא רדיוגנית, כלומר היא מיוצרת אך ורק על ידי תהליך של דעיכה רדיואקטיבית לאחר היווצרות המינרל. לכן היחס הנוכחי בין עופרת לאורניום במינרל יכול לשמש כדי לקבוע את גילו של המינרל.